ཞིས་ཅིན་ཕིང་གིས།མིག་སྔར་འཛམ་གླིང་གི་དཔལ་འབྱོར་ཁྱབ་ཁོངས་སུ་མངོན་གསལ་དོད་པའི་འགལ་བ་ཆེན་པོ་གསུམ་ད་དུང་སེལ་ཐུབ་མེད།གོ་ལ་ཧྲིལ་པོའི་འཕར་ཤུགས་མི་འདང་བའི་དབང་གིས་འཛམ་གླིང་གི་དཔལ་འབྱོར་མུ་མཐུད་བརྟན་པོའི་ངང་འཕར་རྒྱུར་འདེགས་སྐྱོར་དཀའ་བ་དང་།གོ་ལ་ཧྲིལ་པོའི་དཔལ་འབྱོར་བཅོས་སྐྱོང་རྗེས་ལུས་ཐེབས་པའི་དབང་གིས་འཛམ་གླིང་དཔལ་འབྱོར་གྱི་འགྱུར་བ་གསར་པ་དང་འཚམ་དཀའ་བ།གོ་ལ་ཧྲིལ་པོ་འཕེལ་རྒྱས་དོ་སྙོམས་མ་བྱུང་བའི་དབང་གིས་མཛེས་སྡུག་ལྡན་པའི་འཚོ་བ་སྐྱེལ་འདོད་བྱེད་པའི་མི་རྣམས་ཀྱི་རེ་བ་སྐོང་དཀའ་བ་བཅས་རེད།དེས་ན་ང་ཚོས་གཅིག་ནས་གསར་གཏོད་ལ་བརྟེན་ནས་འཕེལ་རྒྱས་ལ་ཡར་སྐུལ་བྱ་རྒྱུ་མཐའ་འཁྱོངས་ཀྱིས་གསོན་ཤུགས་ལྡན་པའི་ཡར་འཕེལ་རྣམ་པ་གཏོད་དགོས་པ་དང་།གཉིས་ནས་རོགས་ལས་མཉམ་འགུལ་བྱ་རྒྱུ་མཐའ་འཁྱོངས་ཀྱིས་སྒོ་དབྱེ་གཉིས་ཕན་གྱི་མཉམ་ལས་རྣམ་པ་གཏོད་དགོས།གསུམ་ནས་དུས་བསྟུན་འཕེལ་རྒྱས་གཏོང་རྒྱུ་མཐའ་འཁྱོངས་ཀྱིས་གཞུང་དྲང་ལུགས་མཐུན་གྱི་བཅོས་སྐྱོང་རྣམ་པ་གཏོད་དགོས།བཞི་ནས་གཞུང་དྲང་བསྟུན་མཁས་བྱ་རྒྱུ་མཐའ་འཁྱོངས་ཀྱིས་དོ་སྙོམས་ཀུན་ཕན་གྱི་འཕེལ་རྒྱས་རྣམ་པ་གཏོད་དགོས།ང་ཚོས་མིའི་རིགས་ཀྱི་ལས་དབང་གཅིག་མཐུན་འདུས་གྲུབ་ཀྱི་འདུ་ཤེས་བརྟན་པོར་བཙུགས་ཏེ་ལག་གདང་སྦྲེལ་ནས་འབད་བརྩོན་བྱེད་པ་དང་།ཐུན་མོང་ཐོག་ཏུ་འགན་འཁྲི་ཁུར་བ།ཕན་ཚུན་ཕྱར་བ་གྲུ་འདེགས་བྱེད་པ།ཀུན་གྱིས་མཉམ་དུ་དཀའ་གནད་ལས་སྒྲོལ་ཐབས་བྱེད་པ་བཅས་བྱས་ན་འཛམ་གླིང་འདི་ཉིད་དེ་བས་མཛེས་སྡུག་ལྡན་པ་དང་མི་དམངས་དེ་བས་བདེ་སྐྱིད་ལྡན་པ་ཞིག་ཡོང་ངེས་ཡིན་ཞེས་ནན་བཤད་གནང་བ་རེད།